GiliGold/VAD_KnessetCorpus huggingface dataset:
<חיים ביבס: השלטון המקומי צריך להיות שותף מלא כדי שכל התקציב הזה ימומש באופן מלא, והשלטון המקומי יהיה שותף מלא בתהליכים כדי להביא ולייצר בדיוק את אותה סגירת פערים, מר שלמה בוחבוט, שדיברת עליהם, כדי להביא כמה שיותר מהר, ואנחנו כשלטון מקומי ניתן את הנדבך המקצועי הנוסף, שמטבע הדברים לרשויות חלשות קשה לקחת הרבה אנשי מקצוע, ואנחנו ניתן את זה כדי להביא את מה שצריך.
<חיים ביבס: כמובן, קידום חוק הרשויות האיתנות.
<חיים ביבס: יושבים פה שני החתנים, גם מר זאב בילסקי בכובעו הקודם ובכובעו הנוכחי כראש עיריית רעננה; יחד עם יושב ראש הקואליציה, חבר הכנסת יריב לוין, שהובילו את זה.
<חיים ביבס: ללא ספק, מצד אחד צריך לחזק כמה שיותר את הפריפריה, ומצד שני לתת את החופש לרשויות שמסוגלות לעבוד לבד ולא תמיד להיות סביב הרגולטור, מה שמקשה על היומיום להתנהל.
<חיים ביבס: שני דברים אחרונים: קודם כל, שותפות מלאה.
<חיים ביבס: השלטון המקומי צריך לעבוד.
<חיים ביבס: אנחנו שלטון מקומי אחד.
<חיים ביבס: אין הבדל בין הקול שלי לבין הקול של מר זיאד דגש ממרר לבין כל אחד.
<חיים ביבס: אני 90,000, הוא 20,000 תושבים.
<חיים ביבס: בסופו של דבר, יש לנו את אותו קול בדיוק, והקול הזה צריך להישמע פה, ואני שמח על כך שיש לנו שותפים מלאים בשלטון המרכזי: גם שר הפנים, גם יושבת ראש הוועדה, גם אנשים נוספים שללא ספק ייתנו לנו את התמיכה הנדרשת.
<חיים ביבס: הדבר האחרון: ביחד אנחנו נבנה תכנית עם משרד הפנים לשינוי תדמית השלטון המקומי.
<חיים ביבס: כי אני חושב ש-98%, 99% מראשי הרשויות הם אנשים ישרים והגונים וטובים, שעושים עבודה נפלאה.
<חיים ביבס: ומה לעשות, אנחנו בסוף בחזית.
<חיים ביבס: אנחנו בחזית.
<חיים ביבס: מי שזורק עלינו בוץ זה ישר נדבק, כי אנחנו היחידים במדינת ישראל שגם נבחרים בבחירות ישירות וצריכים תמיד לעמוד בחזית.
<חיים ביבס: ואני חושב שהגיע הזמן שניקח ונאמר דברים ברורים, שאנשים יבינו שנמצאים פה באמת האנשים הטובים.
<חיים ביבס: אחרת, בסופו של דבר השלטון המקומי, ברגע שאנשים טובים יתחילו לברוח בגלל הסגנון, בסופו של דבר השלטון המקומי יאבד את האנשים הטובים, ויש פה אנשים מצוינים.
<חיים ביבס: תודה רבה לכולם, ונעבוד בשיתוף פעולה מלא.
מירי רגב: עכשיו הדוברים ממש בדקה.
מירי רגב: חבר הכנסת יעקב אשר, ממש מילה ונעבור לחוק של העיריות האיתנות כי לא נגיע להצבעה.
יעקב אשר: אדוני השר, סגנית השר, יושבת ראש הוועדה, אני רוצה באמת לומר שהתקופה הזאת, לפני שנגיע לחתני השמחה, התקופה הזאת זו הזדמנות לשלטון המקומי.
יעקב אשר: אני אמרתי את זה כבר מספר פעמים.
יעקב אשר: יש שר פנים - - - מאוד, שלמד ולומד את הדברים הללו בצורה מצוינת.
יעקב אשר: יש יושבת ראש ועדה, ובאמת מגיעה לה מילה טובה.
יעקב אשר: מה שקרה פה בשנה האחרונה, בכמה וכמה חקיקות, באמת, שהשר הביא את זה, ויושבת ראש הוועדה, חברת הכנסת מירי רגב, קידמה את זה, חתכה את זה, סגרה את זה.
יעקב אשר: והדברים שנמצאים היום על השולחן, כגון: חוק התכנון שנמצא.
יעקב אשר: אתמול ישבנו פה עד 19:00 על החוק הזה; עיריות איתנות; חוק הרשויות; נושא התאגידים.
יעקב אשר: אז ידידיי, ראשי הרשויות, זו הזדמנות לשלטון המקומי וצריך לנצל אותה.
יעקב אשר: ועכשיו המשמר היוצא.
יעקב אשר: קודם כל, יש לנו הכרת הטוב גדולה מאוד למר שלמה בוחבוט על עבודה.
יעקב אשר: אני חושב שמר שלמה בוחבוט בקדנציה שלו הצליח.
יעקב אשר: למרות קשיים בהתחלה הצליח להגיע למצב שבו השלטון המקומי והשלטון המרכזי זה לא שני שולחנות, זה שולחן עגול.
יעקב אשר: יש כאן צוות מקצועי של השלטון המקומי שמסתובב כאן בכל הוועדות ועושה עבודת קודש, ולכן מגיע למר שלמה בוחבוט באמת הרבה-הרבה תודה.
יעקב אשר: וכמובן למר עדי אלדר שהוא מותג של השלטון המקומי, ואנחנו גאים תמיד להתגאות בו ובמה שהוא עשה.
יעקב אשר: ידידי, מר חיים ביבס.
יעקב אשר: אני עוד זוכר אותו כשאני הייתי בעיריית בני ברק כעובד בכיר ואחראי על בניית מוסדות חינוך, והוא שכנע אותי לעבוד דרך החברה למשק וכלכלה.
יעקב אשר: אנחנו ראינו כבר אז שהוא הולך לצמוח.
יעקב אשר: אני לא יודע אם גם הוא ראה את זה, אבל מר חיים ביבס בהחלט באסרטיביות שלו יוכל להביא את השלטון המקומי למקומות מצוינים.
יעקב אשר: והמבחן הגדול – אתה יודע, אמרתי מקודם למישהו בדרך לכאן: דווקא הנושא של התקצוב הדיפרנציאלי, שהוא נושא עדין, טעון, אבל כמו שרק הליכוד יכול לעשות דברים מסוימים, את הדבר הזה יכול להיות שרק מר חיים ביבס יכול לעשות.
יעקב אשר: כי מר שלמה בוחבוט, בתור נציג של פריפריה, פחד, מה שנקרא, בעניין הזה ללכת עם הגדולות, ואולי זה לא - - - אתה, דברים שרואים מכאן לא רואים משם.
יעקב אשר: אתה יכול לעשות את זה.
יעקב אשר: אני מאחל לך בהצלחה גדולה, וגם לך, מר אלי ברדה.
יעקב אשר: מים שקטים חודרים עמוק.
יעקב אשר: תמשיך הלאה בעבודה שלך, ובהצלחה לכולם.
מירי רגב: חברת הכנסת יפעת קריב, ממש משפט.
מירי רגב: חייבים להתקדם, חייבים להגיע לחוק.
מירי רגב: ויש לי עוד ב-12:00 דיון על המסתננים.
יפעת קריב: אז אני מקצרת את כל מה שיש לי לומר למשפט, וחשוב לי לומר משפט.
יפעת קריב: אני רוצה לומר משפט למר שלמה בוחבוט: מר שלמה בוחבוט הוא זה שהכניס אותי לשלטון המקומי, ומר שלמה בוחבוט לימד אותי את השלטון המקומי, והייתה לי את הזכות לעבוד לצידך מספר שנים.
יפעת קריב: ואני חושבת שכל מה שלמדתי, והמסירות שלך, והמחויבות שלך, והאהבה שלך לזירה הזאת, שלא הכרתי אותה לפני כן, נתנה לי גם את הדרייב וגם את המרצ להיות בשלטון המקומי חברת מועצה ואחר כך חברת כנסת שממש מחוברת אל הזירה הזאת.
יפעת קריב: ורציתי להגיד לך המון תודה, ולא לוותר על ההזדמנות הזאת.
יפעת קריב: אני לוקחת את הדקה, להגיד לך המון תודה, אני מאוד מעריכה אותך, למדתי ממך המון, ולהגיד באמת ברכות - - -
שלמה בוחבוט: - - - שזה היה כדאי.
יפעת קריב: לא יכולה לוותר על זה, באמת.
יפעת קריב: מר חיים ביבס, בהצלחה.
שלמה בוחבוט: חבר'ה, תודה על שאתם גרמתם לזה שאני לא נבחרתי.
יפעת קריב: ברמה האישית - - -
שלמה בוחבוט: - - -
מירי רגב: חברת הכנסת יפעת קריב, תודה.
מירי רגב: חברים, להרים כוסית לחיים.
מירי רגב: לחיי עם ישראל, לחיי השלטון המקומי.
מירי רגב: לחיי שיתוף הפעולה בין השר גדעון סער, ידידי, והשלטון המקומי.
מירי רגב: עכשיו הולכים לדבר על חוק עיריות איתנות.
מירי רגב: חברים, לעבודה.
מירי רגב: טוב, חברים אנחנו עוברים לישיבה השנייה של ועדת הפנים והגנת הסביבה.
מירי רגב: הצעת חוק לתיקון פקודת העיריות (מס' 128) (עיריות איתנות), התשע"ב-2012, של חה"כ יריב לוין, (פ/2766).
מירי רגב: אני שמחה שגם בדיון הזה השר גדעון סער נמצא, שר הפנים, ואני רוצה להגיד שהחוק הזה לא היה מגיע לוועדת הפנים והגנת הסביבה אילולי הדחיפה של שר הפנים, גדעון סער.
מירי רגב: את זה צריך לדעת.
מירי רגב: החוק הזה עבר מספר גלגולים בכנסת ולא הגיע לידי מיצוי משום שהיו התנגדויות של הרבה מאוד משרדים, בעיקר משרד האוצר.
מירי רגב: נמצא פה סגן הממונה על התקציבים.
מירי רגב: היו התנגדויות בעיקר של משרד האוצר ועוד גורמים נוספים, והחוק הזה הצליח להגיע היום לוועדת הפנים והגנת הסביבה ואנחנו נקדם אותו בזכותו של שר הפנים, גדעון סער, ותודה רבה לך.
מירי רגב: יושבים פה חברי כנסת לשעבר, מר זאב בילסקי שיודע שהחוק הזה לא הצליח להגיע לידי בשלות של הצעת חוק שתוכל להגיע לוועדה להצבעה ולידי מימוש.
מירי רגב: החוק הזה בעצם הוא הצעת חוק פרטית שמוביל אותה בכנסת הזאת חבר הכנסת יריב לוין.
מירי רגב: החוק הזה, בסופו של דבר, אפשר לדבר עליו במשפט: מתן סמכויות לרשויות איתנות להתנהל בעצמן בצורה יותר חופשית, בלי הקשר התלותי עם השלטון המרכזי.
מירי רגב: זה בגדול הצעת החוק.
מירי רגב: עכשיו, מהי רשות איתנה?
מירי רגב: מהן המגבלות על אותה רשות?
מירי רגב: כמובן גם זה נמצא בתוך החוק, בתוך החקיקה, כדי לאפשר לאותן רשויות להתנהל בצורה יותר חופשית ויותר עצמאית.
מירי רגב: כמובן, עם פיקוח של השלטון המרכזי, אבל אחרת מהפיקוח שנמצא כיום על אותן רשויות.
מירי רגב: כבר הבוקר ואתמול דיברתי גם עם משרד האוצר, שביקש מאיתנו להיצמד לחוק.
מירי רגב: החוק הזה עבר שינויים, חבר הכנסת יריב לוין, ואני מבינה שזה מקובל עליך.
מירי רגב: החוק הזה עבר שינויים.
מירי רגב: זו לא הצעת החוק שהייתה.
מירי רגב: ובעצם את השינויים, כדי שהצעה כזאת תגיע לידי מימוש, עשה בעבודת מטה ממשלתית השר גדעון סער, כדי שהחוק הזה יגיע כפי שהוא לבשלות.
מירי רגב: את החוק הזה, אם יהיו בו הרבה מאוד שינויים, ואני מבינה, וכבר הבוקר דיבר איתי מר דב צור על כמה שינויים שהוא מבקש בתוך החוק.
מירי רגב: ביקשתי ממך להציג את זה פה, היום, בדיון, כי אמרתי לך גם בשיחה שלנו שאני לא אצליח לקדם את החוק לידי חקיקה אם יהיו כאן שינויים משמעותיים.
מירי רגב: אנחנו נצטרך בגדול להיצמד לחוק, כי החוק כמו שהוא מקובל ונראה לי נכון.
מירי רגב: אבל אם נתחיל להוסיף בו שינויים כאלה ואחרים, לא נצליח להביא את החוק הזה לידי מימוש.
מירי רגב: לכן אני כמובן אתן לכם להתייחס, לראשי הערים שנרשמו.
מירי רגב: וראשון הדוברים יהיה, כמובן אחרי ההצגה של השר ואחרי ההצגה של המציע – המציע, קודם כל – אז אוקיי, המציע קודם כל ואחר כך השר.
מירי רגב: אז כמובן ניתן לאותם ראשי ערים שרוצים להתייחס, וכמובן גם לנציג שר האוצר, מר ערן ניצן, שמלווה אותנו, לא רק בדיון הזה.
מירי רגב: אז אני חושבת שאנחנו נעבור קודם כל למציעים וראש עיריית רעננה, ידידי, חבר הכנסת לשעבר, מר זאב בילסקי.
מירי רגב: אתה היית בין יוזמי החוק לשעבר.
מירי רגב: חבר הכנסת יריב לוין אמר לי שהוא נותן לך את הרשות לפתוח את הדיון.
מירי רגב: לאחר מכן, חבר הכנסת יריב לוין, תוסיף את מה שיש לך להוסיף.
מירי רגב: השר יכול לדבר כמובן אחרי זה.
מירי רגב: אם יש משהו לייעוץ המשפטי של הוועדה להגיד אז נא להגיד, ואז נעבור לדון בהצעת החוק.
מירי רגב: חברי הכנסת שנמצאים פה, אני רוצה להביא את זה להצבעה היום.
<קריאה: את כל החוק?
מירי רגב: את כל החוק.
מירי רגב: מה, החוק הוא לא - - -
<תומר רוזנר: לא, לא ניתן להביא - - -
מירי רגב: אז בואו נראה אם לא ניתן להביא את זה - - -
<קריאה: אי אפשר להביא את זה להצבעה - - -
מירי רגב: בואו נראה אם לא ניתן או ניתן.
מירי רגב: אין לי שום בעיה.
<קריאה: אנחנו בסעיפים.
מירי רגב: אם אי אפשר אז אנחנו נביא את זה כבר ביום - - -
גדעון סער: - - - הרבה סעיפים, אני רואה פה - - - מאוד קצר.
מירי רגב: אם לא נצליח להביא את זה היום אנחנו נביא את זה כבר ביום רביעי הקרוב.
מירי רגב: אבל אנחנו נתנו לכם, ויש לכם אפשרות לדון בזה, אבל בואו נתחיל.
יעקב אשר: גברתי, בואי נתחיל.
יעקב אשר: יאללה.
יעקב אשר: בעזרת השם.
מירי רגב: מר זאב בילסקי, בבקשה.
זאב בילסקי: תודה רבה, גברתי היושבת ראש.
זאב בילסקי: אצלנו אומרים: "זה היום עשה השם נגילה ונשמחה בו".
זאב בילסקי: כן, אני, כשאני יושב פה היום ואני רואה שהחוק הזה מגיע לקראת קריאה שנייה ושלישית זאת פריצת דרך, ואני חושב שהשר סיכם את זה במשפט אחד כשהוא אמר שזו למעשה הצעת חוק שמשחררת את הבירוקרטיה.
זאב בילסקי: פשוט חבל להתעסק עם כל מגרש.
זאב בילסקי: כשאני בא למשרד של היועץ המשפטי יהודה זמרת ואני רואה את המסכן, כמה תיקים יש עליו – ירדו כמה תיקים, לא צריך את כולם.
זאב בילסקי: אפשר לעשות.
זאב בילסקי: ואם מישהו חושב שזה לטובת העיריות האיתנות, זה בכלל לא לטובת העיריות האיתנות.
זאב בילסקי: זה לטובת כל אלה שהזמן של משרד הפנים צריך להיות מוקדש להם ולא להתעסק בכל מיני דברים שהם לא מן העניין.
זאב בילסקי: אני חושב שהחוק הזה הוא פריצת דרך, אדוני השר, לא רק בכך שאתה דוחף אותו, אלא אני מקווה, גברתי היושבת ראש, שכל משרדי הממשלה, תעמידי אותם פה, אחד אחרי השני; הלוא אנחנו, הרשויות המקומיות, אנחנו עובדים לא רק עם משרד הפנים, אנחנו עובדים עם כל משרדי הממשלה.
זאב בילסקי: ואני כבר חולם על היום שישאירו לי, למשל, לכוון רמזור לבד.
זאב בילסקי: את יודעת כמה חלומות יש לי בלילה, שאני יכול לכוון רמזור ואני לא צריך את - - - או עכשיו את יקי או עכשיו את זה.
זאב בילסקי: לשר אנחנו מתקשרים כולנו: תשמע, אכפת לך שנכוון את הרמזור שבע שניות ימינה, שבע שניות שמאלה?
זאב בילסקי: אלה דברים שפשוט עברו מן העולם.
זאב בילסקי: ואני חושב שאתם, כשמקדמים את החוק, אתם תפרצו את הדרך.
זאב בילסקי: אני רוצה להודות פה לראש הממשלה.
זאב בילסקי: כשאנחנו, גברתי היושבת ראש, רצינו להביא את זה לקריאה ראשונה זה לא הלך.
זאב בילסקי: זה לא הלך.
זאב בילסקי: ויושב פה מר איתן עטיה, ויושב פה גזבר עיריית תל אביב וראשי ערים, ואילולי ראש הממשלה שקרא לנו ב-18:00 ללשכת ראש הממשלה ועזר להביא את זה בקריאה ראשונה, זה לא היה מתקדם.
זאב בילסקי: אבל לאחר מכן התגלגלו העניינים כפי שהתגלגלו, ואני באמת רוצה להודות לך, שר הפנים, על הנחישות שלך לפרוץ את הדרך שתשפיע על הרבה מאוד ממשרדי הממשלה.
זאב בילסקי: לך יושבת הראש.
זאב בילסקי: ואחרון אחרון חביב זה חברי הטוב, חבר הכנסת יריב לוין, שכשהוא לוקח משהו זה בסופו של דבר מגיע לידי סיום.
מירי רגב: תודה רבה לך, מר זאב בילסקי.
מירי רגב: חבר הכנסת יריב לוין, יושב ראש הקואליציה, יוזם החוק.
מירי רגב: ידידי.
יריב לוין: קודם כל, גברתי היושבת ראש, חברת הכנסת מירי רגב, תודה רבה על זימון הישיבה הזאת.
יריב לוין: ולא רק זה, אלא גם על הגיבוי והמהירות שבה קידמת גם את המהלך של החלת דין הרציפות על ההצעה הזו.
יריב לוין: ותודה גדולה ומיוחדת לשר גדעון סער, שבאמת לקח את העניין הזה ממש באופן אישי על עצמו, דאג לכנס את כל הגורמים הרבים מספור, שמחלק מהרגולציה שלהם אנחנו מנסים להשתחרר בתהליך הזה.
יריב לוין: ובאמת הביא אותנו למצב שאנחנו נמצאים ברמה של ניסוחים שהם כבר כמעט סופיים בפרק זמן באמת קצר יחסית.
יריב לוין: אני מוכרח לומר שהחוק הזה שמר זאב בילסקי רתם אותי אליו בקדנציה הקודמת, אני עוד מתלבט אם אני צריך להודות לך או לא על העניין הזה בשים לב למה שעברנו איתו.
יריב לוין: אבל באמת עבר חבלי לידה קשים מאוד של תקופה מאוד ארוכה.
יריב לוין: אני חושב, איתן, אנחנו גם כן כבר, מרוב שיחות טלפון כבר חושדים בי שאני עובד אצלך, אני לא יודע, בעניין הזה, אבל באמת אני חושב שאנחנו, גברתי היושבת ראש, מגיעים כאן לאיזושהי תוצאה שיש בה כמה, אני חושב, ברכות חשובות.
יריב לוין: הראשונה היא, באמת שיש כאן פריצת דרך משמעותית.
יריב לוין: ניסיון לראות את השלטון המקומי לא רק כגורם שמורידים אליו אחריות כל הזמן, אלא גם גורם שבצד האחריות שהוא מקבל יש לו גם סמכויות לפעול ולבצע, ולא קושרים לו את הידיים.
יריב לוין: יש כאן גם אמירה ברורה שמי שמתנהל נכון, אנחנו נותנים לו את חופש הפעולה לפעול.
יריב לוין: יש כאן נקודת הנחה שלא כל זכאי הוא גנב אלא אם הוא יוכיח אחרת, אלא הפוך: שרשות שעובדת כמו שצריך, חזקה עליה שהיא יכולה לעבוד, וצריכה לעבוד, ויכולה לקבל את ההחלטות לבד.
יריב לוין: ורק במקום שמתעורר חשד שישנן בעיות, שם מתערבים.
יריב לוין: יש כאן ברכה מבחינת היכולת של שימוש נכון במשאבי הביקורת והפיקוח, המוגבלים גם הם, לטובת אותן רשויות שזקוקות ליותר עזרה ויותר ליווי.
יריב לוין: יש כאן מוטיבציה לרשויות באמת להתקדם ולהגיע למקום שבו הן תוכלנה לעבוד ולקבל יתר עצמאות.
יריב לוין: יש כאן גם, כמו שאומר ואמר נכון מר זאב בילסקי, קריאת כיוון גם למשרדי ממשלה אחרים: אם זה בתחומים של תחבורה ציבורית, תחומים אחרים שבהם עדיין הרגולציה של השלטון המרכזי מונעת בעצם מהרשות המקומית לתת את המענה הנכון לצרכים ולבעיות שישנן בשטח.
יריב לוין: ומצד שני, וגם את זה חשוב לומר: יש כאן הליכה מאוד-מאוד זהירה.
יריב לוין: אין כאן פריצה מוחלטת של כל המסגרות.
יריב לוין: יש כאן תנאים מאוד מחמירים, מאוד לא פשוטים, לרשויות מקומיות שרוצות להיכנס לתוך המסגרת הזאת.
יריב לוין: יש כאן בכל זאת שמירה על מנגנוני בקרה מסוימים במקומות שצריך אותם, ולכן אני חושב שמדובר באמת בפריצת דרך מדורגת, היא נעשית בשום שכל, בזהירות, ובסך הכול משקפת באמת תוצאה נכונה ומאוזנת.
יריב לוין: אני מאוד מקווה, גברתי היושבת ראש, שנצליח גם לסיים את החוק הזה במהירות.
מירי רגב: אני מאוד רוצה.
מירי רגב: היועץ המשפטי - - -
יריב לוין: ולא פחות חשוב מזה, שהחוק הזה לא יהיה בבחינת מהלך אחרון אלא בבחינת סנונית ראשונה לחקיקות מן הסוג הזה שאנחנו צריכים להעביר אותן.
מירי רגב: השר, אתה רוצה לדבר לפני הקראת החוק?
גדעון סער: אני אדבר, אני אדבר.
גדעון סער: אני כמובן לא אתערב בסדרים הפנימיים של הוועדה, אבל גם מזה אפשר ללמוד, כן?
גדעון סער: כל אחד איך הוא מחשק ומונע.
גדעון סער: כל אחד, שגם אין לו סמכות, כן?
גדעון סער: מחשק ומונע.
גדעון סער: אבל אני לא רוצה לפגום בחגיגיות כי גם יהיו הצבעות בעוד כמה ימים.
גדעון סער: מישהו ירוויח עוד כמה ימים, הכול בסדר.
גדעון סער: אני, קודם כל, רוצה לברך את מר זאב בילסקי, כי אני חושב שזה תקדים שראש רשות יהנה מתוצאה, מפירות מעשיו כחבר הרשות המחוקקת.
גדעון סער: כי עירך תהיה - - -
יעקב אשר: עשה לי טובה, אל תעורר את זה.
יעקב אשר: תיכף איזה יועץ משפטי יגיד שיש בעיה בזה – ניגוד עניינים.
יעקב אשר: תעזוב את זה.
גדעון סער: האיסור על ניגוד העניינים היה מה שמנע מראשי הרשויות לשבת פה – ישב פה כחבר כנסת, עכשיו יושב כראש רשות – אבל באמת זכית ותזכה גם את עירך ברגע שזה יעבור.
גדעון סער: אני רוצה לברך את יושב ראש הקואליציה, חבר הכנסת יריב לוין, שהמשיך במלאכה.
גדעון סער: ועדת השרים לחקיקה דנה בנושא הזה של דין הרציפות לפני חצי שנה, בחודש יוני.
גדעון סער: היא קיבלה כמה החלטות: אל"ף, היא קיבלה החלטה לתמוך בדין הרציפות, ודין הרציפות אושר.
גדעון סער: בי"ת, היא הסמיכה אותי להגיע להסכמות על הנושא של הנוסח.
גדעון סער: אין 9,000 גורמים, אני כבר אומר מראש.
גדעון סער: יש מחלוקת?
גדעון סער: תביאו אליי.
גדעון סער: אני מזמין כל שר שתהיה לו בעיה עם זה לפנות לוועדת השרים לחקיקה.
גדעון סער: גם הודעתי אתמול שאני מוכן לכל דבר שיעלה כדי שיהיה ניתן לגמור את הדבר הזה.
גדעון סער: החוק הזה הוא פריצת דרך.
גדעון סער: הוא פריצת דרך כי בניגוד למה שנאמר פה קודם הוא לא משחרר מפיקוח, הוא משחרר משעבוד.
גדעון סער: פיקוח קיים.
גדעון סער: אבל שכל דבר דורש אישור של השלטון המרכזי זה לא פיקוח.
גדעון סער: כי פיקוח, אתה מפקח על מעשה שמישהו אחר עושה.
גדעון סער: עדיין יכול לפקח, עדיין אף אחד לא לוקח את כלי הפיקוח.
גדעון סער: אבל אישור לכל דבר זאת תפיסה שמביסה את עצמה, ולפי דעתי היא מונעת פיקוח.
גדעון סער: כי כל היום – תוארה פה ערימת התיקים על השולחן של היועץ המשפטי.
גדעון סער: וזה בסך הכול צעד ראשון, צעד ראשון, ממש לא אחרון, במסע להשתחררות ממורשת הנציב העליון.
גדעון סער: כי הרי כל החקיקה בנושא השלטון המקומי מבוססת על פקודה מנדטורית שעדיין אנחנו עובדים לפיה.
גדעון סער: אבל המנדט הבריטי לא פה כבר 65 שנה, אבל מורשתו עדיין חיה וקיימת.
גדעון סער: אני יודע שזה קשה, אבל אני מציע לכולם להתחיל להיפרד מהמורשת כי אנחנו מתכוונים להילחם במורשת הזאת.
גדעון סער: אז למשל, מצד אחד יש כאן תבחינים.
גדעון סער: זאת אומרת, מהם הדברים המזכים רשות מקומית במעמד של רשות איתנה.
גדעון סער: אז יש פה שורה של תבחינים לגבי שיעור גירעון, ועומס מלוות, ושיעור גבייה וכדומה.
גדעון סער: אני חייב להגיד, התבחינים האלה זה לא תורה למשה מסיני.
גדעון סער: אתה יכול לחשוב על תבחינים שונים.
גדעון סער: גם יכול להיות מאוד שיש רשות כזאת או אחרת שייגרם לה עוול כי על פי התבחינים, היא לא תעמוד בכל התבחינים.
גדעון סער: אבל בסופו של דבר היה צריך להגיע לאיזשהו מסד אובייקטיבי שמאפשר גם שקט.
גדעון סער: כשאתה לא משחרר רשות, שבסופו של דבר השלב הבא יהיה שהיא תיפול על המדינה והמדינה זה משלמי המיסים, וזה מה שהוחלט.
גדעון סער: אבל צריך לראות פה כמה דברים: סוג של ניסוי?
גדעון סער: יכול להיות שעם השנים נחליט על פי הניסיון שצריך לעשות שינוי כזה או אחר בתבחינים שסוכם עליהם, בתמריץ לרשויות מקומיות לעמוד בתבחינים האלה.
גדעון סער: לצורך העניין, להפחית את שיעור הגירעון המצטבר.
גדעון סער: לרשויות יהיה תמריץ על מנת להגיע לאותו מעמד.
גדעון סער: וכאמור, יש בזה גם ממד של ניסוי, אבל הייתי אומר ניסוי מאוד מבוקר ומאוד שמרני.
גדעון סער: אז במובן הזה החוק הזה הוא פריצת דרך, והוא חשוב, והוא לא רק טוב לרשויות.
גדעון סער: תאמינו לי, הוא גם טוב למשרד הפנים כמערכת.
גדעון סער: אני רוצה לומר משפט אחרון: יש גם מחויבות, שלא אני חתמתי עליה אבל אנחנו חיים בממשלה על פי עקרון האחריות המשותפת.
גדעון סער: יש מחויבות של הממשלה בהסכם שהיה בין משרד האוצר לבין מה שנקרא פורום ה-15 או חלק מהרשויות.
גדעון סער: ערב מעבר התקציב הדו-שנתי 2014-2013 סוכם להעביר את החקיקה הזאת, וגם הרשויות המקומיות לקחו על עצמן מחויבויות כאלה ואחרות באותו הסכם.
גדעון סער: ולכן, בסופו של דבר, אנחנו גם מממשים.
גדעון סער: ואני אומר עוד פעם: אנחנו לא היינו צד.
גדעון סער: משרד הפנים לא היה צד.
גדעון סער: זה היה הסכם בין משרד האוצר לבין הרשויות המקומיות.
גדעון סער: אבל אני חושב שהתחייבויות צריך לקיים, והדבר הזה הוא דו-צדדי.
גדעון סער: ואני מודה ליושבת ראש הוועדה שמקדמת את הנושא במרץ.
מירי רגב: אני מבקשת לעבור להקראת החוק כולו על ידי היועץ - - -
<ערן ניצן: אני צריך להגיב לפני ההערות, לפני ההקראה, אם אפשר?
<קריאה: - - - מגיבים?
מירי רגב: על החוק רק אחרי ההקראה.
<ערן ניצן: לא, לא, לא על הוורדים אלא דווקא במעטפת ששר הפנים דיבר עליה.
<קריאה: גם אני במעטפת.
מירי רגב: בואו נעבור להקראה של החוק.
מירי רגב: לאחר מכן אני אתן התייחסויות לגורמים שנרשמו.
מירי רגב: וכמובן אחרי ההקראה, היועץ המשפטי של הוועדה יעביר את ההערות שלו ואז נעבור לדיון.
<יהודה זמרת: הצעת חוק לתיקון פקודת העיריות (מס' 128), התשע"ב–2012.
<יהודה זמרת: 1.
<יהודה זמרת: תיקון סעיף 140ג רבתי – "בפקודת העיריות (להלן – הפקודה), בסעיף 140ג רבתי: (א) בהגדרה "שיעור גירעון מצטבר", בסופה יבוא "והנחות מארנונה".
<תומר רוזנר: זה נוסח שונה.
מירי רגב: רגע, הנוסח הזה הוא נוסח - - -
<יהודה זמרת: חולק כרגע.
מירי רגב: הנוסח הוא לא הנוסח - - -
<יהודה זמרת: אולי לא בכחול.
<יהודה זמרת: אנחנו - - -
מירי רגב: הוא לא הנוסח הכחול.
מירי רגב: הוא נוסח שעבר רק אתמול לכנסת, לכן יש לנו בעיה להצביע עליו, אבל אנחנו נצביע עליו השבוע, ביום רביעי.
מירי רגב: Don’t worry.
מירי רגב: השבוע יאושר החוק הזה.
מירי רגב: אני אומרת שוב, החוק הזה עבר אלינו באיחור ממשרד הפנים.
מירי רגב: הועבר אתמול.
מירי רגב: היועץ המשפטי של משרד הפנים, החוק הזה עבר אתמול, אלינו בלבד, למרות שביקשנו כמה פעמים, היועץ המשפטי פנה אליכם ואמר שצריך להפיק את התסקיר.
מירי רגב: אבל כרגע החוק שאנחנו מקריאים הוא החוק עם ההערות באדום.
מירי רגב: יש את זה לכולם.
מירי רגב: אנחנו הפצנו את זה לכולם.
מירי רגב: זה החוק שאנחנו מקריאים.
מירי רגב: הוא חוק שונה מהקריאה הראשונה.
מירי רגב: ולכן ראשי ערים שימו לב, אם יש לכם הערות כרגע על השינויים.
<קריאה: שינויים - - -
<יהודה זמרת: (ב) בהגדרה "שיעור גירעון שוטף", בסופה יבוא "והנחות מארנונה".
<יהודה זמרת: 2.
<יהודה זמרת: תיקון סעיף 188: "בסעיף 188, אחרי סעיף קטן (ד) יבוא: (ה) על אף האמור בסעיפים קטנים (א) ו-(ב), לא יידרש אישור שר הפנים לעשייה במקרקעין בעירייה איתנה, כנדרש לפי סעיפים קטנים אלו.
<יהודה זמרת: הודעה על אישור מועצת העירייה לעשייה במקרקעין בעירייה איתנה תפורסם באתר האינטרנט של העירייה בתוך 15 ימים ממועד אישורה".
<יהודה זמרת: 3.
<יהודה זמרת: תיקון סעיף 196: בסעיף 196 לפקודה, האמור בו יסומן "(א)" ואחריו יבוא: (ב) "על אף האמור בסעיף קטן (א), לא יידרש אישור השר למתן זיכיון או מונופולין בעירייה איתנה; הודעה על אישור מועצת העירייה למתן זיכיון או מונופולין בעירייה איתנה תפורסם באתר האינטרנט של העירייה בתוך 15 ימים ממועד אישורה במועצה".
<יהודה זמרת: 4.
<יהודה זמרת: תיקון סעיף 206: בסעיף 206 לפקודה – (1) בסעיף קטן (א) בסופו יבוא: "לא תאושר הצעת התקציב בעירייה איתנה, אלא אם צורפה להצעה חוות דעתו של הגזבר לפיה הצעת התקציב הינה מאוזנת ובת ביצוע, בהתחשב בהיקף ההכנסות הכלולות בו והיקף הכנסות העירייה בשנים שקדמו לאותה שנת תקציב".
<יהודה זמרת: (2) בסעיף קטן (ב) בסופו יבוא: "הועלתה במועצה הצעה לאישור הצעת תקציב בשינויים, לא תאושר ההצעה בעירייה איתנה אלא אם ניתנה חוות דעתו של הגזבר לפיו התקציב לאחר השינויים יהיה מאוזן ובר ביצוע בהתחשב בהיקף ההכנסות הכלולות בו והיקף הכנסות העירייה בשנים שקדמו לאותה שנת תקציב".
<יהודה זמרת: (3) אחרי סעיף קטן (ה) יבוא: (ו) "על אף האמור בסעיפים קטנים (ג) עד (ה) לא יידרש אישור השר כנדרש לפי סעיפים קטנים אלו בעירייה איתנה".
<יהודה זמרת: 5.
<יהודה זמרת: תיקון סעיף 208: בסעיף 208 לפקודה, האמור בו יסומן "(א)" ואחריו יבוא: (ב) "התקציב יכלול נספח תקן כוח אדם לעירייה בהתאם להנחיות שיקבע השר".
<יהודה זמרת: 6.
<יהודה זמרת: הוספת סעיף 208א:
<יהודה זמרת: אחרי סעיף 208 לפקודה יבוא: 208א (א) "תקציב עירייה איתנה יכלול סעיף רזרבה כללית, אשר ישמש לכיסוי הוצאות נדרשות ובלתי צפויות במהלך שנת הכספים; שיעור הרזרבה הכללית לא יפחת מאחוז אחד מסך הסכום הנקוב כהוצאה בתקציב השנתי של העיריה.
<יהודה זמרת: (ב) בלי לגרוע מהוראות סעיפים 211 ו-210, לא תאושר ההעברה מסעיף הרזרבה הכללית בתקציב עירייה איתנה לסעיף הוצאה אחר, אלא אם אישר גזבר העירייה בכתב שההוצאה שבעדה מתבקשת ההעברה הינה הוצאה נדרשת ובלתי צפויה מראש".
פיני בדש: איזה כוח נתתם לגזבר פה.
מירי רגב: תיכף אתה תעיר.
פיני בדש: - - -
מירי רגב: תיכף תעירו הערות.
<יהודה זמרת: (ג) "על אף הוראות סעיף קטן (ב), ניתן יהיה להעביר בסוף כל רבעון סכום שאינו עולה על רבע מסכום היתרה הקיימת בסעיף האמור".
<יהודה זמרת: 7.
<יהודה זמרת: תיקון סעיף 210: בסעיף 210 לפקודה – (1) בסעיף קטן (א) לאחר המילים "לאישור המועצה" יבוא "להצעת התקציב כאמור בעירייה איתנה, תצורף חוות דעתו של הגזבר לפיה הצעת התקציב הינה מאוזנת ובת ביצוע, בהתחשב בהיקף ההכנסות הכלולות בו והיקף הכנסות העירייה בשנים שקדמו לאותה שנת תקציב".
<יהודה זמרת: (2) בסעיף קטן (ב) בסופו יבוא "בעירייה איתנה, הועלתה במועצה הצעה לאישור הצעת התקציב בשינויים, לא תאושר ההצעה אלא אם ניתנה חוות דעתו של הגזבר לפיו התקציב, לאחר השינויים, יהיה מאוזן ובר ביצוע בהתחשב בהיקף ההכנסות הכלולות בו והיקף הכנסות העירייה בשנים שקדמו לאותה שנת תקציב".
<יהודה זמרת: (3) אחרי סעיף קטן (ה) יבוא: (ו) "על אף האמור בסעיף קטן (ג) לא יידרש אישור השר לתקציב מילואים בעירייה איתנה".
<יהודה זמרת: 8.
<יהודה זמרת: תיקון סעיף 211: בסעיף 211 לפקודה, האמור בו יסומן "(א)" ואחריו יבוא: (ב) "על אף האמור בסעיף קטן (א) לא יידרש אישור השר בעירייה איתנה, ובלבד שגזבר העירייה חיווה דעתו כי אין בהעברה כדי ליצור גירעון בסעיף ההוצאה שממנו הועברו הכספים".
<יהודה זמרת: 9.
<יהודה זמרת: תיקון סעיף 338: בסעיף 338 לפקודה, האמור בו יסומן "(א)" ואחריו יבוא: (ב) "בעירייה איתנה, במקום "באישור של הממונה" יקראו "באישור המועצה".
<יהודה זמרת: 10.
<יהודה זמרת: תיקון סעיף 339: בסעיף 339 לפקודה, האמור בו יסומן "(א)" ואחריו יבוא: (ב) בעירייה איתנה, במקום "באישורו של השר" יקראו "באישור המועצה", ובמקום "יחליט השר" יקראו "תחליט המועצה".
<יהודה זמרת: 11.
<יהודה זמרת: הוספת סימן ד' בפרק אחד עשר: אחרי סעיף 232 לפקודה יבוא: "סימן ד': עירייה איתנה".
<יהודה זמרת: הכרזה על עירייה איתנה 232א(א) בסימן זה: "אשראי" ו"הכנסות עצמיות" כהגדרתם בסעיף 44 לחוק יסודות התקציב; "גירעון מצטבר", "גירעון שוטף", "הדו"ח המבוקר", "שיעור גבייה", "שיעור גירעון מצטבר", ו"שיעור גירעון שוטף" – כהגדרתם בסעיף 140ג; "הלוואת שעה" – כמשמעותה בסעיף 202; "עירייה איתנה" – עירייה שהוכרזה כעירייה איתנה לפי הוראות סעיף זה.
<יהודה זמרת: (ב) השר יכריז על עירייה כעירייה איתנה אם התקיימו בה אלה: (1) שיעור הגירעון המצטבר של העירייה, כפי שהופיע בדו"ח המבוקר, אינו עולה על 12.5%.
<יהודה זמרת: (2) שיעור יתרת האשראי שקיבלה העירייה, כפי שהופיע בדו"ח המבוקר השנתי האחרון של העירייה, אינו עולה על 50% משיעור הכנסות העירייה בתקציב השוטף המפורטות באותו דו"ח למעט הכנסות כאמור לכיסוי הגירעון המצטבר של העירייה והנחות מארנונה.